23/12/2011 | Administración LocalMunicipal
Curtis
Aprobación definitiva da modificación da Ordenanza reguladora do prezo público pola prestación de servizos culturais, educativos, sociais, deportivos e análogos polo Concello de Curtis

De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, faise público que transcorrido o prazo de trinta días hábiles de información pública do acordo plenario de 24 de outubro de 2011 de aprobación inicial da modificación “Ordenanza reguladora do prezo público pola prestación de servizos e a utilización de instalacións culturais, educativas, sociais, deportivas e análogas de titularidade municipal”, sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: O artigo 5º queda redactado nos seguintes termos: O prezo ven determinado pola cantidade resultante de aplicar as seguintes tarifas: 1.- Actividades deportivas, sociais, culturais, lúdicas ou educativas organizadas e xestionadas polo concello: 1.1.- O importe virá determinado en función do número de sesións semanais: 1.1.1.- Actividades de ata 2 sesións semanais: 12 euros/mes.1.1.2.- Actividades de 3 ou máis sesións semanais: 15 euros/mes.1.2.- Actividades no centro de ocio infantil municipal: 1.2.1.- Prezo en periodo lectivo (en horario de 8:45h a 10:15h e de 17:15h a 20:15h): 85 €/mes 1.2.2.- Prezo en meses que posúen períodos non lectivos (en horario de 8:45h a 14:00h) - Decembro: 94,45 €/mes - Xaneiro: 90,25 €/mes - Abril: 89,20 €/mes - Xuño e setembro: 90 €/mes - Xullo e agosto: 106 €/mes 1.2.3.- Prezo en meses que posúen períodos non lectivos, en horario de: - De 14h a 17h: 56,50 €/mes - De 17h a 20h: 56,50 €/mes - De 14h a 20h: 113 €/mes 2.- Outras actividades: o importe dos prezos públicos pola realización de actividades deberá cubrir como mínimo o custo da actividade realizada.3.- Cando existan razóns sociais, benéficas, culturais ou de interese público, que así o aconsellen, a Entidade por medio de acordo do órgano competente, poderá fixar prezos públicos por debaixo do custo da actividade. Neste caso, consignarase nos orzamentos as dotacións oportunas para a cobertura da diferencia resultante se a houbese.4.- As persoas ou entidades que pretendan a aplicación dunha exención ou dunha reducción sobre o prezo público correspondente, deberán solicitalo cando menos con dúas semanas de antelación ó día en que terá lugar a realización do feito impoñible, debendo acreditar as circunstancias que xustifiquen tal aplicación. As persoas que acrediten posuir o título de familia numerosa, terán unha reducción do 50% da cota en cada actividade.” Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. Curtis, 9 de decembro de 2011 O alcalde Javier Francisco Caínzos Vázquez